সব পরিচালককে বন্ডার মনোনয়ন দেয়ার যৌক্তিকতা তুলে ধরে চিঠিতে বলা হয়েছে, অনেক প্রতিষ্ঠানের নতুন বন্ড লাইসেন্স আবেদনের ক্ষেত্রে সংশ্লিষ্ট প্রতিষ্ঠানের সব পরিচালক বন্ডার হিসেবে আবেদন করছে না অথবা স্বাক্ষরও করছে না। এক্ষেত্রে পরিচালকদের কয়েকজনকে লাইসেন্সের বন্ডার হিসেবে মনোনয়ন দেয়া হয়। কিন্তু প্রাইভেট লিমিটেড কোম্পানির ক্ষেত্রে দায়দেনা ও মুনাফা পরিচালকের শেয়ারের সংখ্যার আনুপাতিক হারে বণ্টন হয়। রাজস্বের সুরক্ষার স্বার্থে প্রাইভেট লিমিটেড কোম্পানির সব পরিচালককে বন্ডার হিসেবে লাইসেন্সে স্বাক্ষর করার বিধান চালু করা উচিত।